**O projektu:**

**Mnoge analize pokazuju kako su čitateljske navike među školskom djecom poražavajuće. Ljubav prema knjizi važno je razvijati od djetetovog rođenja. U osnovnoj školi, točnije u nižim razredima učitelji i knjižničari veliku pozornost posvećuju čitanju i slušanju pročitanog. Da bi učenicima približili ljepotu pisane riječi i poboljšali njihove čitalačke kompetencije, knjižničari i učitelji zajedno sa učenicima provode razne projekte za promociju i poticanje čitanja. Jedan od takvih projekata započet je 2013. suradnjom OŠ Budaševo-Topolovac-Gušće i OŠ bratov Polančičev Maribor. Cilj projekta je promocija čitanja. Čita se naglas prevedeno književno djelo autora susjedne zemlje. Književna djela čitaju se naglas u skladu s Odlukom Europske organizacije za promicanje čitanja EU READ koja je 2013. proglasila godinom čitanja naglas, čime se postiže razvoj čitalačkih navika i vještina kod djece**

**Voditelji projekta:**

**U Republici Sloveniji**: Mirjam Klavž Dolinar, OŠ bratov Polančičev, Prešernova ulica 19, 2000 Maribor, mirjam@osbp.si

**U Republici Hrvatskoj**: Mirjana Čubaković, OŠ Budaševo-Topolovac-Gušće, Trg Marijana Šokčevića 1, 44 202 Topolovac mirsreco@gmail.com

**Koordinator projekta:** Luca Matić, OŠ Antuna Nemčića Gostovinskog Koprivnica, Školska ulica 5, 48 000 Koprivnica malucija@gmail.com

**Pokrovitelji:** 

****

⋄ Hrvatska udruga školskih knjižničara

⋄ Hrvatsko knjižničarsko društvo, Sekcija za školske knjižnice

⋄ Zveza bibliotekarskih društev Slovenije, Sekcija za šolske knjižnice

⋄ Hrvatsko čitateljsko društvo

**Provedba:**

Projekt se provodi u hrvatskim i slovenskim školskim knjižnicama. U hrvatskim se školama čitaju prijevodi slovenskih autora, a u slovenskim, hrvatskih autora. Književna djela čitaju se naglas i povezuju s Nastavnim planom i programom kroz međupredmetno povezivanje. Sudjeluju cijeli razredi, interesne skupine i nastavno osoblje. Na završnom susretu prikaže se kraći kulturni program kojim se predstavi škola i djelo koje se čitalo.



Projekt pored čitanja i obrade književnog djela sadrži i istraživački rad u kojem učenici istražuju povijest, kulturu i znamenitosti kraja škole partnera.



Voditelji projekta povežu hrvatsku i slovensku školu, a knjižničari se međusobno dogovore o daljnjim aktivnostima: što će se čitati, koji razredi ili interesne skupine će sudjelovati, kada i gdje će biti završni susret. Na završnom susretu međusobno se upoznaju, razmijene iskustva i dojmove. Škola domaćin organizira turističko razgledavanje mjesta kako bi učenici upotpunili svoja istraživanjem, stečena znanja.

Sve možebitne troškove snose škole same ili/i njihovi sponzori.  

**Ciljevi projekta:**

**⋄ promicanje i poticanje čitanja naglas**

**⋄ promocija školske knjižnice**

**⋄ razvijanje svijesti o važnosti i utjecaju čitanja naglas**

**⋄ razvoj čitalačkih sposobnosti i vještina**

**⋄ razvoj različitih vrsta pismenosti**

**⋄ promocija hrvatske dječje književnosti, jezika, povijesti i**

 **kulture**

**⋄ upoznavanje djela slovenske dječje književnosti, jezika,**

 **povijesti i kulture**

**⋄ uporaba novih medija u interpretaciji književnog djela**

**⋄ bogaćenje jezika i razvoj kritičkog mišljenja**

**⋄ kreativno i suradničko korištenje**

 **Informacijsko-komunikacijske tehnologije**

**⋄ ovladavanje metodama istraživačkog rada**

**⋄ unapređivanje vještina i sposobnosti javnog nastupa**

**⋄ promocija europskog identiteta**